Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: [5. számú melléklet a 217/1998. (XII. 30.) Korm. rendelethez]
Paragraph Index: 408

5. pontjában a jóváhagyó a részfeladat fölött rendelkező személyként megjelölt. Az ellenjegyző a Fejezet belső utalványozási rendjében rögzített személy lehet. Ellenjegyzés nélküli okmányt a Kincstár nem fogad be. Az Engedélyokiratot 3 példányban kell benyújtani a Kincstár Központi Fejezetek Főosztályára. Amennyiben az előirányzat más fejezethez kerül átadásra, abban az esetben + 1 példányt kell a beadott okmányhoz mellékelni. A Kincstár által befogadott és visszaigazolt Engedélyokirat egy másolati példányát a benyújtó köteles a megvalósító számára megküldeni. 2001/131. szám Kitöltési Útmutató a „Beruházás Finanszírozási Alapokmány” elnevezésű okmányhoz Az Alapokmányt e rendelet 70. § (1) bekezdés a) pont hatálya alá tartozó fejezeti kezelésű előirányzatokra kell kitölteni. Az Alapokmány benyújtására csak a Beruházásismertető Kincstár általi visszaigazolását követően van lehetőség. Az okmány Kincstárhoz első alkalommal történő benyújtását az „eredeti előirányzat” szöveg aláhúzásával kell jelezni. Az okmányon történt változtatások, módosítások esetén jelezni szükséges - folyamatos sorszámmal - a módosítások sorrendjét. Az Okmány 1. pontjában foglaltak megegyeznek a Feladatismertető 1. pontjában foglaltakkal. 2.1. pont Az adott részfeladat nevét kell rögzíteni. 2.2. pont Amennyiben nem a Fejezet a közvetlen megvalósítója a részfeladatnak, hanem saját, illetve más fejezet intézménye abban az esetben a kockába „I” betűt kell beírni.

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes